**Проект:«Башкортостан минең тыуған илем»**

**Проекттың авторы:** юғары категориялы тәрбиәсе Сәлишева Зөлфирә Нурулла ҡыҙы.

**Төркөм:**уртансы

**Проекттың төрө**:оҙайлы

**Проектты үткәреү ваҡыты:** ғинуар-октябрь

**Проектта ҡатнашыусылар**: уртансы төркөм балалары, ата әсәләре,тәрбиәселәр,музыка етәксеһе.

**Проекттың маҡсаты:**

Балаларҙы башҡорт халҡының ғөрөф ғәҙәттәре,милли үҙенсәлектәре менән таныштырыу,тыуған ергә ҡарата һөйөү тәрбиәләү.

**Бурыстар:**

- Балаларға “Бәләкәй тыуған ил” төшөнсәһен аңлатыу.

- Тыуған ил, уның тарихы һәм мәҙәниәте тураһында тәүге күҙаллауҙарын формалаштырыу.

 - Башҡортостанда йәшәгән халыҡтар, уларҙың теле, мәҙәниәте тураһында башланғыс төшөнсәләр биреү.

- Башҡорт халыҡ батыры Салауат Юлаев менән таныштырыу.

- Тыуған яҡта үҫкән үҫемлектәр менән таныштырыу, тыуған яҡта йәшәүсе йәнлектәр, ҡоштар тураһындағы белемдәрен тәрәнәйтеү.

- Тыуған яҡтың тәбиғәтенә ҡарата һаҡсыл ҡараш үҫтереү.

- Балаларҙа тыуған республикабыҙға,районыбыҙға,ауылыбыҙға ҡарата һөйөү тәрбиәләү.

- Балаларҙа дөйөм белемгә ынтылыш үҫтереү,ҡыҙыҡһыныусанлыҡтарын арттырыу.

- Башҡорт теленә ҡыҙыҡһыныусанлыҡ арттырыу,һөйләшеү теләге булдырыу.

**Эшмәкәрлек төрҙәре:** аң-белем үҫтереү,уйын, телмәр,ижад.

**Принциптар:**

- балалар менән өлкәндәрҙең берҙәм эшмәкәрлектәре;

- балаларҙың төрлө эш өлкәләрендәге башланғыстарына булышлыҡ итергә ;

- ата әсәләр менән берлектә эшләү.

**Актуаллек:**

Патириотизм – ул кешеләрҙең рухи һәм әхләҡи сифаттары: тыуған йортоңа,ереңә,үҙ телеңә, халҡыңа ҡарата һөйөү ул, илеңдең героик үткәне һәм хәҙергеһе менән ғорурлана белеү. Балаларҙа патириотик тойғо формалаштырыу үҙенән үҙе килеп тыумай.Баланың кескәй сағынан алып эҙмә эҙлекле алып барылырға тейеш был эш.Ул өйҙән башланып,балалар баҡсаһында, мәктәптә һәм кешенең ғүмере буйы нығытыла.

Баланың кескәй саҡтан уҡ үҙ телен ишетеп,үҙ телендә һөйләшеп үҫеүе патриотик хистәр тәрбиәләүҙә бик мөһим сығанаҡ булып тора. Уларҙа барыһынан да алда үҙ ғаиләһенә, тыуған йортона,ауылына,уны уратып үҫкән тәбиғәткә, тыуған иленә һөйөү үҫтереү ҙур әһәмиәткә эйә.Яҡшыраҡ белгән, нығыраҡ яратҡан нимәнең ҡәҙерен нығыраҡ беләһең.

Балаларҙа тыуған ергә һөйөү үҫтереү әхләҡи тәрбиәһенең иң мөһим өлөшө булып тора.

**Проект эшмәкәрлеген ойоштороу планы.**

|  |
| --- |
| **I этап – әҙерлек** |
| Үтәлеү ваҡыты | Эшмәкәрлек | Яуаплы кешеләр |
| Ғинуар | * Кәрәкле ресурстар, материалдар туплау.
* Ата-әсәләр өсөн мәғлүмәттәр туплау.
* Ата-әсәләр өсөн анкета ойоштороу.
* Материалдар туплауға ата-әсәләрҙе йәлеп итеү.
 |  Ата-әсәләр,тәрбиәселәр. |
| **II этап – проект өҫтөндә эшләү** |
| Үтәлеү ваҡыты | **Саралар** | **Яуаплылар** |
| Февраль | * Әңгәмә: «Саулауат Юлаев-башҡорт халыҡ батыры ».
* Видео-танышыу:”Беҙҙең Армия”,”Яҡташ батырҙар”,
* Фотокүргәҙмә:”Минең атайым-һалдат”,
* Дидактик уйындар «Ниндәй ғәскәрҙәрҙең техникаһы»,
* «Кем тиҙерәк БР флагын төҙөй ».
* Көйлө уйын: «Самолеттар»;
* Һүрәтләү: «Минең атайым»
* Бармаҡ уйыны «Был минең ғаиләм»
* Хәрәкәтле уйындар:« Ат сабышы» .
* Йәбештереү: “Атайыма открытка”,
* Байрам иртәлеге “Атайҙарҙы ҡотлайбыҙ”.
 | ТәрбиәселәрАта-әсәләрМузыка етәксеһе |
| Март | * Фотокүргәҙмә: “Әсәйем – күҙ нурым “.
* Һүрәтләү:“Әсәйемдең портреты”.
* Лэпбук :”Әсәләр-нур сәсәләр”.
* Әүәләү: “Әсәйемә бауырһаҡтар”.
* Әсәй,оләсәйҙәргә бүләктәр яһау.
* Хәрәкәтле уйын: “Беҙ ярҙамсылар”.
* Нәфис әҙәбиәт: Р.Ураҡсина “Әсәйем”, Й.Гәрәй “Бишек йыры”.
 | ТәрбиәсеМузыка етәксеһеАта - әсәләр |
| Апрель | * - Әңгәмә : “Башҡортостан - тыуған ерем”.
* Интерактив сәйәхәт:”Минең республикам”.
* -Уйын-сәйәхәт:”Башҡортостан йәнлектәре,ҡоштары,тәбиғәте”.
* Дидактик уйындар: “Эҙенән таны”, “Һөнәрҙе дөрөҫ әйт”.
* Йәбештереү:”Тирмәне биҙә”.
* Музыкаль-хәрәкәтле уйын:”Тирмә”.
* Башҡортостан тураһында әҫәрҙәр уҡыу.
* Ҡурай менөн танышыу, ҡурай моңо тыңлау.
* -Йола байрамы : “Кәкүк сәйе”.
 | ТәрбиәсеМузыка етәксеһеАта - әсәләр |
| Май | * Әңгәмә: “Беҙ дуҫ балалар”,
* “1 май байрамы”, “9 май- Бөйөк Еңеү байрамы”.
* Бөйөк Ватан һуғышында ҡатнашыусыларға арналған һәйкәлгә сәскәләр һалыу.
* Стенд: “Бер кемдә онтолмаған-бер нимәлә онотолмаған!”.
* Еңеү байрамына арналған иртәлек.
* Әҫәрҙәр уҡыу, шиғырҙар ятлау.
* Дидактик уйын :”Башҡортостан, Рәсәй флагын төҙө”.
* Музыкаль эшмәкәрлек:Рәсәй, Башҡортостан гимндарын,”Шайморатов генерал” йырын тыңлау.
* Һүрәтләү :”Еңеү салюты”.
 | ТәрбиәсеАта –әсәләр Музыка етәксеһе |
| Июнь,июль,август | * Байрам:Балаларҙы яҡлау көнөнә арналған “беҙ күңелле шат балалар”.
* Дәрес –уйын:”Светофорҙа ҡунаҡта”.
* Күҙәтеү-тикшеренеү “Беҙ баҡсала нимәләр үҫтерәбеҙ”.
* Асфальтта һүрәтләү.
* Республикабыҙҙа йәшәгән халыҡтарҙың уйындарын уйнау, әкиәттәрен тыңлау, хәрәкәтле уындарын уйнау, бармаҡ уйындары, тел ижадын ҡулланыу.
* Дидактик уйын:”Ағасты япрағынан тап”, “Был нимәнең ҡойроғо”,”Ҡайҙа нимә үҫә”.
* Ата- әсәләр өсөн консультация:”Тыуған ил нимәнән башлана”.Раскладушка тема буйынса.
 | ТәрбиәсеАта –әсәләр Музыка етәксеһе |
| **III  этап - йомғаҡлау**  |
| Сентябрь | * Әңгәмә:”Беҙҙең балалар баҡсаһы”.
* Фотоальбом йыйнау “Башҡортостан – минең тыуған ерем”;
* Анкеталау , ата-әсәләр өсөн “Ауылымдың тарихы”.
* Шәжәрә төҙөү:”Ғаилә ағасы”.
 | ТәрбиәсеАта –әсәләр Музыка етәксеһе |
| Октябрь | * -Стенд:”Байрам менән ,Башҡортостан”.
* -Видео-сәйәхәт:”Беҙҙең республикабыҙ”.
* -Күргәҙмә:”Көҙгө байлыҡ”.
* Байрам иртәлеге :”Тыуған көнөң менән, Республикам!”.
 | ТәрбиәсеАта –әсәләр Музыка етәксеһе |

**Ҡулланылған әҙәбиәт:**

1.“Башҡортостан – тыуған илем” Мәктәпкәсә йәштәге балаларға Башҡортостан Республикаһын өйрәнеү программаһы.Аҙнабаева Ф.Ғ.2016.

2.”Салауат Юлаев образы кескәйҙәр өсөн” Мәктәпкәсә йәштәге балаларға гражданлыҡ –патриотик тәрбиә биреү программаһы.Ф.Ғ.Аҙнабаева, Г.Р.Шафиҡова.2005.

3.”Кескәйҙәрҙе тәрбиәләүҙә этномузей” Ф.Г.Аҙнабаева,Ф.Ф.Ҡаһарманова.2006.

4.”Уйнай –уйнай үҫәбеҙ” Методик ҡулланма.Нафиҡова З.Ғ.2010.

5.”Я живу в Башкортостане”Ф.Губайдуллина. 2008.